Μια ειδική κατηγορία σχολών είναι οι στρατιωτικές και αστυνομικές και βαδίζοντας για τις Πανελλαδικές Εξετάσεις του 2022, οι φετινοί υποψήφιοι είναι αναγκαίο να γνωρίζουν εκ των προτέρων τις αλλαγές που υπάρχουν σε σχέση με την προηγούμενη χρονιά.

Σύμφωνα με τους έμπειρους Συμβούλους Σταδιοδρομίας Θεόδωρο Καλαϊτζιδη  και Δρ. Κωνσταντίνο Κότιο*τα* τελευταία χρόνια οι [**στρατιωτικές σχολές**](https://www.alfavita.gr/stratiotikes-sholes)και τα [**σώματα ασφαλείας**](https://www.alfavita.gr/astynomikes-sholes) αποτελούν σταθερά πρώτες επιλογές για μεγάλο μέρος υποψηφίων των πανελλαδικών εξετάσεων, αλλά και για υψηλόβαθμους μαθητές. Ο βασικότερος προφανής λόγος είναι η άμεση επαγγελματική αποκατάσταση. Μετά τις πρόσφατες αλλαγές με το νέο νομοσχέδιο για το σύστημα εισαγωγής στην τριτοβάθμια εκπαίδευση, διαμορφώνεται νέο τοπίο και για αυτές τις σχολές. Συγκεκριμένα:

**1.** **Εισαγωγή νέων τμημάτων στις στρατιωτικές σχολές στο μηχανογραφικό του 2022**:

Στο **2ο πεδίο** Θετικών και Τεχνολογικών Επιστημών

* Ικάρων (ΣΙ)Μετεωρολόγων(ΜΤ)
* Ικάρων (ΣΙ) Έρευνας Πληροφορικής(ΕΠ)

Στο **4ο πεδίο** Επιστημών Οικονομίας και Πληροφορικής

* Ικάρων (ΣΙ) Διοικητικών (Δ)
* Ικάρων(ΣΙ) Έρευνας Πληροφορικής (ΕΠ)
* Ικάρων (ΣΙ)Εφοδιαστών (Ε)

**2.** Οι **προκαταρκτικές εξετάσεις ΠΚΕ** (αθλητικές και ψυχοτεχνικές δοκιμασίες) σύμφωνα με τα νέα δεδομένα του Υπουργείου Παιδείας, θα υλοποιούνται για πρώτη φορά φέτος την **Άνοιξη**(Μάρτιος- Απρίλιος) πριν από τις Πανελλαδικές εξετάσεις.

Συγκεκριμένα, σύμφωνα με Έγγραφο του **ΓΕΕΘΑ** το οποίο διαβιβάστηκε στις Στρατιωτικές Σχολές κατόπιν αιτήματος του υπουργείου Παιδείας για μεταφορά του χρονικού διαστήματος  διενέργειας των Προκαταρκτικών Εξετάσεων  (ΠΚΕ) , αποφασίστηκε:

* Η διεξαγωγή των Προκαταρκτικών Εξετάσεων  (ΠΚΕ) να γίνει την χρονική περίοδο Μάρτιο - Απρίλιο 2022 για τους υποψήφιους που θα εισαχθούν  στις Στρατιωτικές Σχολές τον Σεπτέμβριο του 2022.
* Όσον αφορά τις ακριβείς ημερομηνίες διεξαγωγής των ΠΚΕ των παραπάνω υποψηφίων καθώς και τις λοιπές λεπτομέρειες, θα καθορισθούν με τις σχετικές προκηρύξεις των αρμόδιων Υπουργείων (δηλ. το Υπουργείο Ναυτιλίας και Νησιωτικής Πολιτικής, Υπουργείο Εθνικής Άμυνας και το Υπουργείο Προστασίας του Πολίτη).

**Ανάλογη ανακοίνωση εξέδωσε και η ΕΛ.ΑΣ:**

Με τα άρθρα 3 και 54 παρ. 2 του Ν. 4777/2021 θεσπίστηκε ότι από το τρέχον σχολικό έτος 2021-2022 και εφεξής, ο/η υποψήφιος/α πριν τη συμπλήρωση του Μηχανογραφικού Δελτίου τους μήνες Ιούνιο - Ιούλιο έκαστου έτους θα πρέπει να γνωρίζει, πέραν της βαθμολογίας του/ης στα πανελλαδικώς εξεταζόμενα μαθήματα, την ικανότητά του/ης ή μη στις προκαταρκτικές εξετάσεις (ΠΚΕ) για τις παραγωγικές Σχολές των Ενόπλων Δυνάμεων και των Σωμάτων Ασφαλείας, στις οποίες συμπεριλαμβάνονται οι Σχολές Αξιωματικών και Αστυφυλάκων της Ελληνικής Αστυνομίας.

Κατόπιν των ανωτέρω και σε συνέχεια του από 31-05-2021 Δελτίου Τύπου, ανακοινώνεται ότι οι προκαταρκτικές εξετάσεις για τους υποψήφιους που θα υποβάλουν Μηχανογραφικό Δελτίο τους μήνες Ιούνιο - Ιούλιο του 2022, προκειμένου να εισαχθούν στις Αστυνομικές Σχολές το ακαδημαϊκό έτος 2022-2023, θα διεξαχθούν κατά τους μήνες Μάρτιο και Απρίλιο του 2022.

Όσον αφορά τις ακριβείς ημερομηνίες διεξαγωγής των ΠΚΕ των παραπάνω υποψηφίων, καθώς και λοιπές λεπτομέρειες, θα καθορισθούν με τη σχετική προκήρυξη, η οποία θα εκδοθεί αρχές του έτους 2022.

Να θυμίσουμε ότι η διενέργεια προκαταρκτικών εξετάσεων (ΠΚΕ) για την εισαγωγή στις Σχολές του Λιμενικού Σώματος, στις Στρατιωτικές Σχολές, στις Σχολές του Πυροσβεστικού Σώματος και στις Σχολές της Ελληνικής Αστυνομίας με το σύστημα των Πανελλαδικών Εξετάσεων με παλιότερο Έγγραφο του Υπουργείου Παιδείας (Αρ. Πρωτ. Βαθμός Προτερ. Φ.251/ 65195 /Α5/4 - 6 – 2021) οριζόταν ότι , οι ΠΚΕ θα διεξαχθούν το φθινόπωρο του 2021.

**3.** Για τις περισσότερες σχολές υπάρχει **δυνατότητα εισαγωγής**είτε από το **Γενικό Λύκειο**, είτε από τα **ΕΠΑΛ**. ‘Ομως να γνωρίζουν οι υποψήφιοι ότι οι παρακάτω **συγκεκριμένες** σχολές προσφέρονται**μόνο**από τα**ΓΕΛ**:

* Σχολή Αξιωματικών Ελληνικής Αστυνομίας (1ο,2ο,4ο πεδίο)
* Σχολή Δοκίμων Σημαιοφόρων ΛΣ και ΕΛ Ακτοφυλακής (1ο,2ο,3ο,4ο πεδίο)
* Σχολή Ανθυποπυραγών (1ο,2ο,3ο,4ο πεδίο)
* Στρατιωτικές Σχολές Αξιωματικών Σωμάτων (Σ.Σ.Α.Σ) (1ο, 3ο, 4ο πεδίο)
* Σχολή Αξιωματικών Νοσηλευτικής (Σ.Α.Ν)(3ο πεδίο)
* Στρατιωτική Σχολή Ευελπίδων (Σ.Σ.Ε)(2οπεδίο)
* Σχολή Ναυτικών Δοκίμων(Σ.Ν.Δ)(2ο πεδίο)
* Σχολή Ικάρων (2ο πεδίο)

**4.**Από τις Πανελλήνιες του 2022 ισχύουν **νέοι συντελεστές βαρύτητας ανά μάθημα σε κάθε σχολή.**

Για την ΣΣΑΣ Ιατρικής οι [**συντελεστές βαρύτητας**](https://www.alfavita.gr/panellinies/355725_panellinies-2022-epal-syntelestes-barytitas-gia-stratiotikes-sholes)είναι:

Φυσική 25%, Χημεία 25%, Βιολογία 25%, Νεοελληνική Γλώσσα 25%.

Για το ΣΣΑΣ Οικονομικό οι συντελεστές βαρύτητας είναι:

Νεοελληνική Γλώσσα 25%, Μαθηματικά 30%, Πληροφορική 20%, Οικονομικά 20%.

**Για την Αστυφυλάκων οι συντελεστές βαρύτητας είναι:**

1ο πεδίο: Νεοελληνική Γλώσσα 30%, Αρχαία 20%, Ιστορία 30%, Λατινικά 20%

2ο πεδίο: Νεοελληνική Γλώσσα 30%, Φυσική 20%, Χημεία 20%, Μαθηματικά 30%.

Όπως γίνεται αντιληπτό, οι υποψήφιοι είναι αναγκαίο να γνωρίζουν εκ των προτέρων τους [**συντελεστές βαρύτητας από όλες τις σχολές,**](https://labora.gr/%CE%BF%CE%B9-%CF%83%CF%85%CE%BD%CF%84%CE%B5%CE%BB%CE%B5%CF%83%CF%84%CE%AD%CF%82-%CE%B2%CE%B1%CF%81%CF%8D%CF%84%CE%B7%CF%84%CE%B1%CF%82-%CE%B3%CE%B9%CE%B1-%CF%83%CF%84%CF%81%CE%B1%CF%84%CF%8C-%CE%B1/) και να έχουν στο μυαλό τους ότι για κάθε σχολή θα έχουν διαφορετικά μόρια ανάλογα με το πεδίο που θα διαγωνιστούν.